Orta Salahlı (Qazax)

Orta Salahlı — Azərbaycan Respublikasının Qazax rayonunun Orta Salahlı kənd inzibati ərazi dairəsində kənd.

 Tarixi 
Qazax rayonunun qədim Salahlı kəndi 1867-ci ildə iki inzibati vahidə Yuxarı Salahlı və Aşağı Salahlı kəndlərinə  bölünmüşdür. 1922-ci ildə hər iki kənddən ayrılan evlər hesabına yeni məkanda Orta Salahlı kəndi yaradıldı.

Azərbaycanın müxtəlif rayonlarında yerləşən Salahlı kəndləri mənşəcə Qazax mahalının Salahlı eli ilə bağlıdırlar:
 Salahlı (Ağstafa) — Azərbaycanın Ağstafa rayonunda qəsəbə.
 Salahlı (Samux) — Azərbaycanın Samux rayonunda kənd.
 Salahlı (Zərdab) — Azərbaycanın Zərdab rayonunda kənd.
 Salahlı (Yevlax) — Azərbaycanın Yevlax rayonunda kənd.
 Salahlı Kəngərli — Azərbaycanın Ağdam rayonunda kənd.

Qeyd etmək lazımdır ki, Kür qırağında yerləşən qədim Salahlı kəndinin adı 19-cu əsrin sonlarından ara-sıra rast qəlinən, qeyri-rəsmi olaraq, Qıraq Salahlı şəklində də işlənmişdir.

 Toponimikası 
Orta Salahlı oyk., mür. Gəncə-Qazax düzənliyindədir. Yaşayış məntəqəsi Aşağı Salahlı və Yuxarı Salahlı kəndlərinin arasında yerləşdiyi üçün oykonimin əvvəlinə orta sözü əlavə olunmuşdur.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

 Əhalisi 
 2009-cu ilin əhalinin siyahıyaalınmasına əsasən kəndə 1594 nəfər əhali yaşayır. Əhalinin 803 nəfəri kişilər, 791 nəfəri qadınlardan ibarətdir.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

 Həmçinin bax 
 Qazax rayonu

 Xarici keçidlər 
Azərbaycan Respublikasi Qazax Rayon İcra Hakimiyyəti. Bələdiyyələr

 İstinadlar 

Kateqoriya:Qazax rayonunun kəndləri